ACG อวดโฉม “ฮอนด้า ซีอาร์-วี” รุ่นใหม่ในงาน “บางกอกมอเตอร์โชว์” มั่นใจดันยอดขายฟื้น
ACG อวดโฉม "ฮอนด้า ซีอาร์-วี" รุ่นใหม่ในงาน "บางกอกมอเตอร์โชว์” มั่นใจดันยอดขายฟื้น
ACG อวดโฉม "ฮอนด้า ซีอาร์-วี" รุ่นใหม่ในงาน "บางกอก มอเตอร์โชว์ 2020” มั่นใจดันยอดขายครึ่งปีหลังฟื้นตัว
24 ก.ค. 2563

นายภานุมาศ รังคกูลนุวัฒน์ ประธานเจ้าหน้าที่บริหาร บริษัท ออโตคอร์ป โฮลดิ้ง จำกัด (มหาชน) จำกัด (มหาชน) หรือ ACG เปิดเผยว่า แนวโน้มตลาดรถยนต์ในช่วงครึ่งปีหลังคาดว่าจะฟื้นตัว เมื่อเทียบกับช่วงครึ่งปีแรกที่ได้รับผลกระทบจากการแพร่ระบาดของไวรัสโควิด-19 อย่างไรก็ตาม จากสถานการณ์ที่เริ่มคลี่คลาย รวมถึงรัฐบาลได้ประกาศปลดล็อกในหลายๆ ด้าน
อีกทั้งยังเชื่อว่างานบางกอก อินเตอร์เนชั่นแนล มอเตอร์โชว์ 2020 ครั้งที่ 41 ซึ่งถือเป็นงานแสดงรถยนต์ที่ยิ่งใหญ่ที่สุดในภูมิภาคอาเซียน ซึ่งจัดขึ้นระหว่างวันที่ 15-26 กรกฎาคม 2563 ณ  อาคารชาเลนเจอร์ฮอลล์ 2 อิมแพ็ค เมืองทองธานี จะได้รับการตอบรับที่ดีจากผู้บริโภค เนื่องจากภายในงานมีการจัดแคมเปญ โปรโมชั่นสุดพิเศษมากมาย รวมถึงการจัดโปรโมชั่นควบคู่กับสถาบันการเงินในการปล่อยสินเชื่อ เพื่อกระตุ้นยอดขาย ผลักดันตลาดรถยนต์ฟื้นตัวในครึ่งปีหลัง
ทั้งนี้ บริษัท HONDA ได้เข้าร่วมจัดแสดงรถยนต์ในงาน Motor Show 2020 โดยรุ่นไฮไลท์ในครั้งนี้ ได้แก่ ฮอนด้า ซีอาร์-วี ใหม่ ซึ่งเปิดตัวในประเทศไทยเป็นที่แรกในภูมิภาคเอเชียและโอเชียเนีย ร่วมด้วยยนตรกรรมยอดนิยม ฮอนด้า ซิตี้ เทอร์โบ ใหม่ และ ฮอนด้า ซีวิค สีใหม่ สีแดงอิกไนต์ ในรุ่น TURBO RS และยนตรกรรมฮอนด้าหลากหลายรุ่นที่มาพร้อมข้อเสนอพิเศษในการเป็นเจ้าของได้ง่ายขึ้น ซึ่งลูกค้าสามารถรับข้อเสนอพิเศษนี้ได้ทั้งจากภายในงานและที่โชว์รูมฮอนด้าทั่วประเทศ